**Pretendenta jautājums:**

1. Atklāta konkursa iepirkuma priekšmets ir Daugavpils pilsētā esošā stieņveida tramvaju kontakttīkla pielāgošanas darbi jauna tramvaju tipa ar pantogrāfa strāvas uztvērēju izmantošanai, saglabājot arī iespēju šajos tramvaju tīklu posmos pārvietoties arī veca stieņveida strāvas uztvērēja tramvajiem. **Ņemot vērā, ka stieņveida kontakttīkls jau ir izveidots, un ir jāveic esošā kontakttīkla pielāgošana t.sk. tramvajiem ar pantogrāfa tipa strāvas uztvērējiem**, kā arī ņemot vērā Daugavpils pilsētas pašvaldības un AS “Daugavpils satiksme” ieinteresētību nodrošināt kvalitatīvus pasažieru pārvadājumus sabiedriskajā transportā, panākot to visefektīvāk izmantojot ES, pašvaldības un nodokļu maksātāju līdzekļus lūdzam veikt sekojošus konkursa nolikuma p.6.5. punkta grozījumus:

|  |  |  |
| --- | --- | --- |
| 6.5. | Piecos iepriekšējos gados (2015., 2014., 2013., 2012., 2011.gads un 2016.gads līdz piedāvājumu iesniegšanai), pretendents ir veicis vienu objektu ne mazāk kā 3 km tramvaju kontakttīkla\* jaunbūve vai pārbūve vai pielāgošana **~~stieņveida un~~** pantogrāfa tipa strāvas uztvērēja izmantošanai.  \*Kontakttīkls pēc izbūves vai pārbūves vai pielāgošanas ir izmantojams abiem strāvas uztvērēja tipiem vienlaicīgi | Pretendenta rakstiska informācija par veiktajiem būvdarbiem, ne vairāk kā piecos iepriekšējos gados (2015., 2014., 2013., 2012., 2011.gads un 2016.gads līdz piedāvājumu iesniegšanai), ar ziņām par attiecīgo būvdarbu apjomu, būvju veidiem, izpildes termiņu un vietu, kā arī par to, vai visi darbi ir veikti atbilstoši attiecīgajiem normatīviem un pienācīgi pabeigti, tajā skaitā vismaz viens objekts ne mazāk kā 3 km tramvaju kontakttīkla jaunbūve vai pārbūve vai pielāgošana **~~stieņveida un~~** pantogrāfa tipa strāvas uztvērēja izmantošanai.  Pieredzes apliecināšanai ir jāpievieno attiecīga atsauksme norādotziņas par attiecīgo būvdarbu apjomu , izpildes termiņu un vietu, kā arī par to, vai visi darbi ir veikti atbilstoši attiecīgajiem normatīviem un pienācīgi pabeigti .  (Skatīt Nolikuma Pielikuma Nr.2. 1. punktu) |

Savu lūgumu pamatojam arī ar to, ka tramvaja tīkli Latvijā nav plaši izplatīti un eksistē tikai trijās pilsētās – Rīgā, Daugavpilī un Liepājā, un to rekonstrukcijas un modernizācijas darbi tika uzsākti samēra nesen, un tikai Rīgā un Daugavpilī ir tiek ekspluatēti tramvaji ar abiem strāvas uztvērēja tipiem, bet Liepājā tikai pantogrāfa tipa.

1. Nolikuma punktā 6.6.3. noteikta prasība, ka atbildīgajam būvdarbu vadītājam ir jābūt kompetentas sertificēšanas institūcijas izsniegtam sertifikātam transporta elektrotīklu un elektroiekārtu līdz 35kV izbūves darbu vadīšanā. Lūdzam apstiprināt, ja Pretendents iesniegs atbildīgā būvdarbu vadītāja sertifikātu “dzelzceļa kontakttīklu būvdarbu vadīšanā”, tiks izpildīta nolikuma 6.6.3. minētā kvalifikācijas prasība.

**Iepirkuma komisijas skaidrojumi:**

Atbildot uz Pretendenta jautājumiem, iepirkuma komisija lūdz skatīt AS „Daugavpils satiksme” mājas lapā [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājas lapā [www.daugavpils.lv](http://www.daugavpils.lv) publicētos atklātā konkursa nolikuma grozījumus Nr. 1.